कहा-पुलवामा अटैक से मिलता-जुलता है; ललन सिंह बोले- जनता सब देख रही है
Poonch Terror Attack Case Update; RJD MLA Bhai Veerendra Questions Centre Over Poonch Attack RJD विधायक भाई वीरेंद्र ने पुंछ हमले को लेकर केंद्र पर सवाल उठाए हैं। उन्होंने इसे केंद्र की साजिश बताया है।
RJD विधायक भाई वीरेंद्र ने पुंछ हमले को लेकर केंद्र पर सवाल उठाए हैं। उन्होंने इसे केंद्र की साजिश बताया है। शुक्रवार को खगड़िया में भाई वीरेंद्र ने कहा कि जब-जब चुनाव नजदीक आता, केंद्र सरकार या तो पुलवामा या तो पुंछ में हुए हमले पर राजनीति करने लगती।
RJD नेता ने कहा कि लगता है 2024 का चुनाव आने वाला है। पिछली बार पुलवामा मामले पर चुनाव हुआ। इस बार पुंछ हमले को उठाया जा रहा। ये पुलवामा में हुए हमले से मिलता-जुलता है।
राजद प्रवक्ता ने कहा केंद्र में बैठी जो NDA की सरकार है वह कभी मुसलमान का नारा देकर तो कभी हमला कराकर चुनाव लड़ती है। सैनिकों पर हमला हुआ है, यह बहुत दुखद बात है। ये हमला किन कारणों से हुआ है, केंद्र को इसकी जानकारी देनी चाहिए।
'बीजेपी की नीति है- देश में आग लगाओ और सरकार बनाओ'
उन्होंने आगे कहा कि केंद्रीय गृह मंत्री हर हफ्ते बिहार आ रहे हैं। लग रहा है कि यही लड़ाई लड़ने वाले हैं। बिहार की जमीन खिसकती दिखाई दे रही है तो यहां आग लगाने आ रहे हैं। फूट डालने आ रहे हैं।
जिस तरह से अंग्रेजों ने फूट डालो राज करो की नीति अपनाई थी। उसी तरह बीजेपी ने भी अपनाया है कि देश में आग लगाओ और सरकार बनाओ। केंद्र की सरकार सारे जगह पर आग लगा रही है। बीजेपी के बड़े-बड़े नेता अपनी बेटियों की शादी मुसलमानों से कर रहे हैं। यह दोहरी नीति अपना रहे हैं।
सत्यपाल मलिक के समर्थन में ललन सिंह
इधर, पुलवामा हमले पर जम्मू-कश्मीर के पूर्व राज्यपाल सत्यपाल मलिक खुलासे के बाद उनके समर्थन में जदयू के राष्ट्रीय अध्यक्ष ललन सिंह सामने आए हैं। पुलवामा अटैक पर मलिक के खुलासे के बाद उन्हें भ्रष्टाचार से जुड़े दो मामलों में सीबीआई का समन जारी हुआ। हालांकि, सीबीआई की ओर से इसकी आधिकारिक पुष्टि नहीं हुई है।
इस मामले को लेकर ललन सिंह ने ट्वीट किया- मलिक साहब आप लड़ते रहें हैं, जो कायर हैं वे अपने विरोधियों पर सत्ता का इस्तेमाल करते हैं। उनको पता नहीं है कि देश की जनता सब देख रही। आपने जिस दिन रहस्योद्घाटन किया उसी दिन से ऐसी संभावना थी।
पुंछ में आतंकी हमले में 5 जवान शहीद हुए
जम्मू-कश्मीर के पुंछ जिले में गुरुवार दोपहर करीब 3 बजे सेना के ट्रक पर आतंकियों ने फायरिंग की। इसके बाद ट्रक में आग लग गई, जिसमें झुलसकर 5 जवान शहीद हो गए।
नॉर्दर्न कमांड हेडक्वार्टर की ओर से जारी बयान में बताया गया कि जवानों को लेकर ट्रक भिंबर गली से पुंछ की तरफ जा रहा था। बारिश हो रही थी। विजिबिलिटी भी काफी कम थी। आतंकियों ने इसी का फायदा उठाया।
ये खबर भी पढ़िए...
जम्मू-कश्मीर में आर्मी ट्रक पर आतंकी हमला, 5 जवान शहीद:हमलावरों ने फायरिंग की, ग्रेनेड अटैक का भी शक; झुलसकर जवानों की मौत
जम्मू-कश्मीर के पुंछ जिले में गुरुवार दोपहर करीब 3 बजे सेना के ट्रक पर आतंकियों ने फायरिंग की। इसके बाद ट्रक में आग लग गई, जिसमें झुलसकर 5 जवान शहीद हो गए। शहीदों की पहचान लांस नायक देबाशीष बसवाल, लांस नायक कुलवंत सिंह, सिपाही हरकिशन सिंह, सिपाही सेवक सिंह और हवलदार मनदीप सिंह के रूप में हुई है। इनमें से लांस नायक देबाशीष बसवाल उड़ीसा के रहने वाले हैं, अन्य चार शहीद पंजाब के निवासी हैं। पूरी रिपोर्ट पढ़ने के लिए यहां क्लिक करिए 